Daugavgryvos mūšis (1263)

Daugavgryvos mūšis – 1263 m. vasario 9 d. įvykęs Lietuvos karalystės ir Vokiečių ordino pajėgų susidūrimas netoli Rygos (dab. Latvija), pasibaigęs lietuvių pergale.

Mindaugo karvedžiui Treniotai žiemos žygio metu nuniokojus Estijos pajūrį ir grįžtant pro Rygą, kelią pastojo nedidelė Vokiečių ordino (daugiausia Siguldos pilies įgulos) kariuomenė. Ordino riteriai buvo įsirengę stovyklą prie perkėlos per Dauguvos upę ties Daugavgryvos (vok. Diunamunde) vienuolynu. Pagrindinės Livonijos kryžiuočių pajėgos tuo metu niokojo Kuršą.

Naktį iš vasario 8 į 9 d. Treniotos kariuomenė atakavo ir sutriuškino kryžiuočių pajėgas. Žuvo 9 Ordino riteriai ir nenustatytas skaičius kitų karių.Livländische Reimchronik mit Anmerkungen, Namensverzeichniss und Glossar, Raulinaitis, Zigmas. Lietuvos raiteliai. Kn.  3: Karaliaus karai (XIII amžiaus vidurys, Mindaugo laikai), p. 256–259

Po mūšio Treniotos pajėgos nemėgino atakuoti kitų Ordinio tvirtovių ir tęsė kelionę į Lietuvą. Manoma, kad pergalė paskatino Treniotą ryžtis paremti perversmą prieš Mindaugą ir dar tais pačiais metais užgrobti valdžią Lietuvoje.Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121), p. 157–188.

 Šaltiniai 

 (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121), p. 157–188.
 (LT) Eiliuotoji Livonijos kronika, in: Mindaugo knyga. Istorijos šaltiniai apie Lietuvos karalių. Vilnius: Lietuvos istorijos institutas, 2005.
 (DE) Livländische Reimchronik mit Anmerkungen, Namensverzeichniss und Glossar. Hereausgegeben von Leo Meyer Paderborn. Druck und Verlag von Ferdinand Schöningh, 1876.
 (LT) Raulinaitis, Zigmas. Lietuvos raiteliai. Kn.  3: Karaliaus karai (XIII amžiaus vidurys, Mindaugo laikai). Brooklyn: Karys, 1990

 Išnašos 

Kategorija:LDK mūšiai
Kategorija:Vokiečių ordino mūšiai
Kategorija:Mūšiai Latvijos teritorijoje
Kategorija:1263 metai